NaiveNeuron/SloPal huggingface dataset:
Kollár, Boris, predseda NR SR (2023-03-16):
Prosím, prezentujme sa a hlasujeme. (Hlasovanie.) Prítomných 131 poslancov, za 82, proti 7, 42 sa zdržalo. Konštatujem, že sme schválili návrh novely zákona č. 497/2002 Z. z. o preverovaní zahraničných investícii. Teraz budeme hlasovať v druhom čítaní o návrhu poslanca Fecka na vydanie zákona, ktorým sa mení zákon č. 229/1991 Zb. o úprave vlastníckych vzťahov k pôde, tlač 1403, bod 54 schváleného programu. Spoločným spravodajcom je člen výboru pre pôdohospodárstvo a životné prostredie poslanec Ján Szőllős, prosím ho, aby hlasovanie uvádzal. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení zákon č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov , tlač 1403.)
Hrnčiar, Andrej, podpredseda NR SR (2017-02-08):
Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Nech sa páči, pán poslanec Poliačik.
Ďuriš Nicholsonová, Lucia, podpredsedníčka NR SR (2016-11-28):
Aj my vám pekne ďakujeme, pani ministerka. Chcem sa opýtať spoločného spravodajcu pána Kvorku, či chce v rámci záverečného slova vystúpiť. Áno, je tomu tak. A zároveň by som vás chcela poprosiť, keby ste aj uviedli termín hlasovania.
Jurinová, Erika, podpredsedníčka NR SR (2013-06-27):
Nech sa páči. Prerušujem zároveň rokovanie o tomto bode programu. Zároveň ukončíme rokovanie dnešného dňa 21. schôdze. Pripomínam len, že zajtra budú nasledovať, bude nasledovať 5 správ, ktoré boli plánované v programe. Takže body 70 až 74 budú prerokované zajtra od 9.00 hodiny. Ďakujem pekne. Prajem pekný večer všetkým. (Prerušenie rokovania o 19.00 hodine.)
Pročko, Jozef, poslanec NR SR (2023-12-18):
Ďakujem. Mám procedurálny návrh, pán Truban, nie pozmeňovací návrh. Ďakujem veľmi pekne. Ďakujem, pán Blaha, ďakujem.
Kiššová, Jana, poslankyňa NR SR (2016-03-23):
Sľubujem. (Potlesk.)
Bugár, Béla, podpredseda NR SR (2011-02-11):
Ďalej v rozprave vystúpi pán podpredseda Národnej rady, pán poslanec Fico. Nech sa páči.
Lehotský, Tomáš, poslanec NR SR (2022-11-08):
Ďakujem veľmi pekne. Ako spomenul pán predsedajúci, návrhom tohto zákona meníme zákon č. 650/2004, zákon o doplnkovom dôchodkovom sporení. Tá zmena v tom zákone bola jednoduchá a to teda zmena poplatku alebo odplaty za správu výplatné... dôchodkového doplnkového fondu. To znamená, že ide nám o to, aby sme znížili poplatok pre ľudí, ktorí si peniaze v doplnkovom dôchodkovom sporení uložili. To je prvá vec. Druhá vec je, že vlastne týmto znížením sa mení štruktúra poplatkov v rámci systému DDS-iek, tretieho piliera a to tak, aby bola väčšia váha na poplatkoch, ktoré si vyplácajú DDS-ky nielen teda za správu, za pasívnu správu toho fondu, ale najmä aby boli, aby sa zvýšila závislosť DDS-iek na poplatkoch za zhodnotenie portfólia v danom, v danom fonde, to znamená, že chceme dosiahnuť to, aby DDS-kám v treťom pilieri viac záležalo na tom, aby zhodnocovali portfólio alebo portfóliá svojich sporiteľov. Viac o tom teda poviem v rámci rozpravy, budem podávať aj doplňujúci a pozmeňujúci návrh. Ďakujem.
Kollár, Boris, predseda NR SR (2020-04-23):
Na pani poslankyňu dve faktické reakcie, dve faktické poznámky. Pán poslanec Sloboda, nech sa páči, máte slovo.
Pellegrini, Peter, predseda NR SR (2024-02-08):
Ďakujem veľmi pekne, pán poslanec. Otváram teraz rozpravu. Pýtam sa, či sa niekto do rozpravy hlási. Nie je tomu tak, končím možnosť prihlásiť sa do rozpravy, vyhlasujem rozpravu za skončenú. Predseda Mandátového a imunitného výboru predniesol návrh uznesenia Národnej rady, dávam teraz o tomto návrhu hlasovať. Prosím, prezentujme sa a hlasujme o uznesení, v ktorom konštatujeme nastúpenie náhradníkov na neuplatňované mandáty dvoch poslancov Národnej rady Slovenskej republiky. (Hlasovanie.) Prítomných 126 poslancov, za 123, nehlasovali 3. Konštatujem, že sme uznesenie o nastúpení náhradníkov na uprázdnený a neuplatňovaný mandát poslancov schválili. Teraz prosím pána Richarda Dubovického a pána Richarda Glücka, aby sa dostavili do rokovacej sály. Pristúpime k sľubu poslancov . Chcem pripomenúť, že poslanec skladá sľub tak, že po verejnom prečítaní textu sľubu položí pravú ruku na Ústavu Slovenskej republiky, povie slovo sľubujem a podá ruku predsedovi Národnej rady. Poslanec svojím podpisom potvrdí zloženie sľubu. Prosím pánov Dubovického a Glücka, aby postupne pristúpili pred rečnícke miesto a zložili Ústavou Slovenskej republiky predpísaný sľub. Teraz prosím podpredsedu Národnej rady Slovenskej republiky pána Petra Žigu, aby prečítal ústavné znenie sľubu poslanca. Zároveň pres... prosím všetkých prítomných poslancov, aby počas skladania sľubu stáli.
V. Palko, poslanec: (2008-09-17):
Problém je v tom, že tento inštitút sa nachádza jednak v zákone o Policajnom zbore, jednak v Trestnom poriadku. A v praxi sa tu ukazuje určité nebezpečenstvo vlastne dvojakého výkladu jedného a toho istého pojmu agent. Podľa Trestného poriadku agent je policajt, ktorý pôsobí už v rámci trestného stíhania, to znamená, beží trestné stíhanie vo veci a celý proces beží pod dozorom prokurátora. No a zároveň agent je zmienený v zákone o Policajnom zbore, kde sa ním narába takým pojmom, ako keby vlastne to bol nejaký iný inštitút, ktorý môže byť použitý mimo trestného konania, čo považujeme za vlastne neprípustné, lebo jeden a ten istý pojem nemôže mať dva rôzne výklady. Priznám sa, že toto upresnenie som navrhol pod dojmom tragédie, ku ktorej došlo v Leviciach pred mesiacom aj pol, kde bol počas nevydarenej akcie zastrelený policajt a takisto osoba, ktorá spolupracovala s políciou. To prvé vysvetlenie, ktoré som vtedy dostal od policajného prezidenta, bolo to, že ten policajt pôsobil ako agent v zmysle zákona o Policajnom zbore. Potom zase o pár dní neskôr prišla nejaká nová interpretácia z Policajného zboru toho, čo sa stalo, že teda nepôsobil ako agent podľa zákona o Policajnom zbore, ale ako kriminalista, ktorý pracuje pod krytím, to znamená, že táto novela asi nevyrieši to, keď Policajný zbor nebude dodržiavať Trestný poriadok v takýchto akciách, ako bola tá levická, ak v rozpore so zákonom nebude začaté trestné stíhanie vo veci. Ale tak či onak takéto upresnenie zákona o Policajnom zbore má svoj zmysel, pretože jeden pojem sa nemôže vykladať v dvoch rôznych zákonoch dvomi rôznymi spôsobmi. Ďakujem za pozornosť.
Demian, Jaroslav, poslanec NR SR (2013-10-17):
Pán predseda, hlasovali sme o bodoch zo spoločnej správy. Teraz môžeme pristúpiť k hlasovaniu o pozmeňujúcom návrhu pána poslanca Duchoňa.
P. Hrušovský, podpredseda NR SR: (2001-10-02):
(Hlasovanie.) Prítomných je 113 poslancov, za 107, proti 2, zdržal sa 1, nehlasovali 3. Bod 10 zo spoločnej správy sme prijali. R. Vavrík, poslanec: K bodu 11 odporúčam, aby sme nehlasovali, lebo ho vyriešil bod 53 spoločnej správy.
Zmajkovičová, Renáta, podpredsedníčka NR SR (2013-09-25):
Pán poslanec Huba.
Mikloško, Jozef, poslanec NR SR (2015-06-15):
Ja prvý raz vidím živého špeciálneho prokurátora, oceňujem vašu neľahkú prácu, aj ďakujem vám za ňu, aj vašim kolegom, iste to nie je ľahké. Ale máme teraz správu generálneho prokurátora, pred chvíľou pán Kadúc o tom hovoril, je to komplexná správa, už druhý rok si ju všímam, veľmi precízne vypracovaná, naozaj, táto dnešná má 102 strán a tam teda tie témy hlavné, ktoré sa najmä vás týkajú, sú prakticky nespomenuté, to znamená Gorila vôbec, schránkové firmy, ich majitelia, daňové raje, obrovské úniky, podvodnícke verejné obstarávanie, strácanie peňazí v eurofondoch, o korupcii ani nehovorím, nemajetkové ujmy, to je tiež téma, ku ktorej v pléne sa vrátime. Všetko sú to témy vaše a vy tam máte v tejto správe päť a pol strany, veľmi stručné, prakticky nič, skoro. Neviem, ako to vaši ľudia vypracovali, ale dajme možnosť aspoň parlamentu povedať, čo sa u vás deje. Určite sa tam veľa deje, je to rizikové povolanie. Ešte raz vám za to ďakujem, ale sa mi zdá, že vaše výsledky málo prezentujete ako v parlamente, tak aj vo verejnosti, čiže potom bežia fámy a mnohí vám krivdia určite vo vašich výsledkoch. Ale troška je to aj vaša vina, že vaši hovorcovia alebo hovorca, alebo vy sám nevystúpite častejšie a nevysvetľujete, „o co kráčí“. Ďakujem pekne.
Matovič, Igor, poslanec NR SR (2011-04-05):
Pán predseda, milé dámy, milí páni, som rád, že koalícia nabrala odvahu si rypnúť aj tak trošku do osieho hniezda, čo považuje vždy otázku platov kohokoľvek, a teda v tomto prípade otázku platov starostov a primátorov. Druhá moja radosť spočíva v tom, že žiadna koaličná a dupľom nie opozičná strana nemala vo vládnom programe ani len úmysel sa touto otázkou zaoberať a zaoberať sa teda otázkou rušenia odmien starostov a primátorov. A len štyria ľudia v tejto sále sľubovali svojim voličom, že odmeny starostov a primátorom raz zrušíme, a to boli štyria ľudia z hnutia Obyčajní ľudia. Takže som v podstate rád, že aj koaličné strany sa podujali nám pomôcť v napĺňaní našich sľubov voličom. Teda tým vlastne chcem aj zároveň teda poďakovať Kamilovi Krnáčovi, že sa podujal túto tému otvoriť a aj so Szilárdom, pravdepodobne, a že teda, ešte raz hovorím, že sa podujali napĺňať náš volebný program. Z tohto dôvodu, samozrejme, teda túto iniciatívu vítam a dopredu hovorím teda, že aj podporím. Hoci na druhej strane som očakával trošku viacej možno ešte odvahy, lebo sníval som o tom, aby sme naozaj nedali žiadnu možnosť zvyšovať plat starostom a primátorom bez preukázania konkrétnych výsledkov. Tak, ako je návrh predložený, aj s pozmeňujúcim návrhom, v podstate naďalej umožňuje obecnému zastupiteľstvu, starostovi a primátorovi plat zdvihnúť v podstate bez preukázania nejakého prínosu pre obec a mesto. Tak, ako to je predložené, v podstate na začiatku volebného obdobia, obecné zastupiteľstvo zasadne, určí starostovi, primátorovi o 70 % zvýšenie platu bez toho, aby bol starosta, primátor donútený predložiť nejaké konkrétne výsledky a niečo pre obec urobiť. Toto považujem za chybu. Hoci, samozrejme, na druhej strane veľmi vítam to, že v podstate z možného až navýšenia platu a odmien, čo pôvodne alebo podľa súčasného právneho znenia je možnosť navýšiť plat starostu až na trojnásobok cez zvýšenie platu a odmeny. Takýmto spôsobom sa vlastne toto navýšenie znižuje na 1,53-násobok, lebo vlastne o 10 % sa znižuje ten základný, nazvime ho tarifný plat a možno 70 % tých odmien je vlastne 0,9 x 1,7, čo znamená 1,53-násobok platu. Čiže je to dosť zásadné, ba až dramatické zníženie toho maxima. To vítam, ale hovorím, aj do budúcna sa určite pokúsim presvedčiť túto Národnú radu, aby sme zaviedli pri odmeňovaní starostov a primátorov taký trochu tržný mechanizmus, aby starosta, primátor bol odmeňovaný v závislosti od toho, koľko vytvoril nových alebo umožnil vytvoriť nových pracovných miezd, koľko získal fondov pre rozvoj obce, a aby tam naozaj mali možno ten základný tarifný plat a percentuálne, aby boli motivovaní od takýchto rôznych dobrých krokov, ktoré vykonajú pre svoju obec a mesto. Takže, opakujem, súhlasíme s návrhom, lebo je to krok správnym smerom, a aj keď nie úplne spokojní, tento návrh podporíme. Ďakujem.
S. Janiš, poslanec: (2008-07-02):
Odôvodnenie: Hocijako sa vám môže zdať veľmi humorná táto situácia, táto situácia vôbec nie je humorná. Je veľmi vážna situácia, že v Národnej rade sa počas rozpravy prijímajú politickou väčšinou také rozhodnutia, ktoré zabraňujú poslancom Národnej rady rozprávať z tohto miesta v Národnej rade Slovenskej republiky. (Potlesk.)
P. Prokopovič, poslanec: (2002-05-23):
Predložený návrh (tlač 1588) bol doručený poslancom Národnej rady dňa 20. mája 2002 na skrátené legislatívne konanie podľa § 89 rokovacieho poriadku. Konštatujem, že predseda Národnej rady Slovenskej republiky posúdil, že predložený návrh spĺňa náležitosti podľa § 70 ods. 1 rokovacieho poriadku a náležitosti podľa legislatívnych pravidiel a Národná rada schválila jeho zaradenie na rokovanie 60. schôdze Národnej rady na prvé čítanie ihneď. Ako spravodajca navrhnutého gestorského výboru v prvom čítaní predkladám stanovisko gestorského výboru, že návrh spĺňa všetky náležitosti návrhu zákona, ktoré sú uvedené v § 67 a 68 rokovacieho poriadku Národnej rady Slovenskej republiky, a náležitosti určené v legislatívnych pravidlách. V súlade s § 73 ods. 3 písm. c) rokovacieho poriadku budem odporúčať prijať uznesenie, aby Národná rada Slovenskej republiky po všeobecnej rozprave prerokovala návrh zákona v druhom čítaní. Prosím, pán predsedajúci, aby ste otvorili všeobecnú rozpravu k návrhu zákona. I. Presperín, podpredseda NR SR: Ďakujem, pán poslanec. Otváram všeobecnú rozpravu o tomto bode programu. Písomne nebol nikto prihlásený. Kto sa hlási ústne? Pán poslanec Juriš ako jediný. Končím možnosť prihlásiť sa do rozpravy ústne. A. Juriš, poslanec: Vážený pán predsedajúci, vážená pani ministerka, pán minister, vážení kolegovia a kolegyne, mám len jednu pripomienku, a to, že čo sa týka hospodárskej mobilizácie, patrí tam zabezpečenie zásobovania obyvateľstva potravinami a vodou. Preto požadujem, aby to bolo pridelené na prerokovanie aj pôdohospodárskemu výboru. Ďakujem. I. Presperín, podpredseda NR SR: Ďakujem. Všetci, ktorí boli prihlásení, vystúpili. Vyhlasujem všeobecnú rozpravu o tomto bode programu za skončenú. Pán minister, chcete reagovať? Nie. Pán poslanec? Nie. Prosím, pristúpime k prvému hlasovaniu. Páni poslanci, prosím, počkajte chvíľočku, pán poslanec, žiadam vás, aby ste sa dostavili do rokovacej sály, budeme hlasovať. Páni poslanci, žiadam vás, aby ste prišli hlasovať, aby ste sa dostavili do rokovacej sály. Páni predsedovia klubov a nezávislí poslanci, ktorých je 30 v tomto parlamente, žiadam vás, aby ste prišli hlasovať. Prosím, pán poslanec Prokopovič, uveďte prvé hlasovanie.
J. Budaj, poslanec: (2002-07-03):
Je to v poriadku, pani poslankyňa?
J. Počiatek, minister financií SR: (2009-06-23):
Novela zákona na základe uznesenia vlády č. 145 z 27. februára 2008 zakotvuje colníkom vyšetrovacie kompetencie, ktoré im umožnia vykonávať trestné stíhanie bez ohľadu na výšku uloženého trestu. Zavádza sa povinnosť colníka vykonávať záverečnú vyšetrovateľskú skúšku a uvádza sa taxatívny výpočet činností, ktoré môže vykonávať vyšetrovateľ a čakateľ. V tejto súvislosti sa súčasne novelizuje zákon č. 652/2004 Z. z. o orgánoch štátnej správy v colníctve a o zmene a doplnení niektorých zákonov v znení neskorších predpisov, ako aj Trestný poriadok. Predkladaný návrh novely zákona novo upravuje zákonné podmienky prijatia občana do služobného pomeru a kvalifikačné predpoklady na funkciu colníka, upravuje inštitút služobného hodnotenia, prepustenia zo služobného pomeru, skončenia služobného pomeru, novo ustanovuje získavanie, zvyšovanie a prehlbovanie kvalifikácie colníkov a modifikuje niektoré ustanovenia týkajúce sa konania vo veciach služobného pomeru colníka. Navrhovaným znením sa upravuje možnosť vyslania colníka na zahraničnú služobnú cestu a zavádza sa nový inštitút činnej zálohy, do ktorej je colník zahrnutý počas vyslania do zahraničia na výkon štátnej služby. V nadväznosti na celý rad nových právnych predpisov týkajúcich sa ochrany zdravia pri práci sa novo upravuje výkon štátnej služby v sťaženom a zdraviu škodlivom pracovnom prostredí, ako aj príplatok za takúto službu. Ďakujem za slovo, skončil som.
Bugár, Béla, podpredseda NR SR (2010-08-11):
Pán poslanec Burian, môžete odpovedať na faktické.
Danko, Andrej, predseda NR SR (2017-03-22):
Poprosím vás, pán poslanec...
Hrnčiar, Andrej, podpredseda NR SR (2016-04-26):
Ďakujem. Pani poslankyňa Kaščáková.
A. Belousovová, podpredsedníčka NR SR: (2008-11-05):
Otváram rozpravu. Do rozpravy som dostala nasledujúce písomné prihlášky. Písomne sa prihlásila do rozpravy pani poslankyňa Tóthová, Vášáryová a pán poslanec Galbavý. Keďže o slovo požiadal spravodajca a chce vystúpiť ako prvý, dávam mu slovo. Nech sa páči.
Pellegrini, Peter, predseda NR SR (2015-02-18):
Vážené panie poslankyne, vážení páni poslanci, otváram rokovanie 47. schôdze Národnej rady Slovenskej republiky, ktorú som zvolal podľa čl. 83 ods. 2 ústavy § 17 ods. 2 a § 109 ods. 1 a 2 zákona o rokovacom poriadku na žiadosť skupiny 41 poslancov. Prosím, aby sme sa pred začatím rokovania prezentovali a zistili, či sme schopní sa uznášať. Nech sa páči. (Prezentácia.) Prítomných 122 poslancov. Konštatujem teda, že Národná rada je uznášaniaschopná. Na 47. schôdzi budú overovateľmi poslanci Jozef Ježík a Jozef Mikloško. Náhradníkmi budú poslanci Anna Vitteková a Gabriel Csicsai. O ospravedlnenie svojej neúčasti požiadali pani podpredsedníčka Národnej rady Jana Laššáková a poslanci Otto Brixi, Juraj Droba, Martin Fedor, Igor Choma, Ivan Mikloš, Juraj Miškov, Ján Podmanický, Alojz Přidal, Ľubica Rošková, Ivan Švejna a Marian Záhumenský. Poprosím ešte predtým, ako začneme, procedurálne návrhy. Pán poslanec Lipšic.
Šeliga, Juraj, podpredseda NR SR (2021-04-01):
Ďakujem pekne. Pokračujeme v rokovaní. Poprosím pána poslanca Viskupiča, aby oznámil výsledok hlasovania o návrhu na voľbu členov Rady pre vysielanie a retransmisiu (tlač 448) na funkčné obdobie do 26. januára 2025. Nech sa páči.
Žarnay, Oto, poslanec NR SR (2017-11-30):
Ďakujem pekne, pán minister. K vašej pripomienke, že sme zahlcovali parlament tými istými otázkami, chcem len povedať, že ja som tu nový poslanec, ale učím sa od kolegov, ktorí takto bežne každú schôdzu zahlcujú otázkami parlament a, bohužiaľ, sú to kolegovia z vládnej strany SMER. Takže ja sa fakt len učím. Chcem sa vás spýtať, pán minister, či viete potvrdiť alebo či môžete potvrdiť, že najvyšší rozdiel medzi minimálnou mzdou a minimálnym tarifným platom, medzi minimálnou mzdou a minimálnym tarifným platom je v súčasnosti a či môžete potvrdiť, že riešenia sa dostanú do legislatívneho plánu vlády.
Blaha, Ľuboš, podpredseda NR SR (2023-12-18):
Pani poslankyňa Tina Gažovičová. Pani poslankyňa tu nie je, takže nasleduje vystúpenie pána poslanca Oskara Dvořáka. Nech sa páči.
Podmanický, Ján, poslanec NR SR (2015-02-03):
Ďakujem za slovo. Výbor pre sociálne veci bude rokovať o 13.15 hod.
Nagy, László A., poslanec NR SR (2011-05-24):
Ďakujem pekne, pán predseda. Vážený pán kolega, keby niekto cudzí, ktorý tu nežije, v tejto republike, dnes sa zatúlal do Národnej rady a vypočul si vaše slová o situácii na Slovensku, tak by sa zhrozil, lebo vy ste použili také expresívne výrazy, keď ste popisovali stav a čo hrozí, ako slová „rafinované prejavy, hrozný seriál, geto, iredenta, posledný krok, mimikry, hrozba, izolovať“. To sú slová, ktoré sa používajú na popísanie veľmi kritickej situácie. Vy ste boli štyri roky podpredsedom vlády pre národnostné menšiny, vy dobre viete, že situácia je iná, že vôbec nejde o „žiadne getá, o iredenty, o posledné kroky, o mimikry a hrozby“, ale že tento národ s ostatnými národnosťami žije v normálnom vzťahu a v normálnom ovzduší. Vy ste... (Hlas z pléna.) Vy tu strašíte (Nevyrušujte, kolega.), že to môže byť alebo teda je to také, pričom ste aj zabudli, že tento zákon nie je iba o maďarskej národnostnej menšine, o používaní jazyka maďarskej národnostnej menšiny. Veľmi dobre viete, že pokiaľ bude prijatý tento zákon, tak hlavný osoh budú mať Rusíni, Ukrajinci a Rómovia, ale aj Nemci a Chorváti, ktorí budú môcť práve na základe medzinárodných odporúčaní používať jazyk svoj aj v úradnom styku, aj vo svojom normálnom živote. Nechajte nás žiť a poprosím vás, nevytýkajte nám, že chceme sa tu cítiť ako doma, preto chceme, aby aj naše jazykové práva boli rovnoprávne a... (Prerušenie vystúpenia časomerom.)
Bugár, Béla, podpredseda NR SR (2010-09-07):
Pán poslanec Čaplovič, nech sa páči, máte slovo.
Budaj, Ján, poslanec NR SR (2017-10-18):
Zvádza ma to k tomu, že na túto spŕšku proste arogancie predstaviteľa moci reagovať nejak osobne, naozaj ako muž a člen tejto snemovne naozaj vás odrádzam, pán minister, urážať ad hominem ženy a chodiť sem s tým po takej afére, akú vo vašom rezorte máte. Lebo váš cieľ bol dourážať poslancov a tým sa prezentovať pred verejnosťou, to sa vám naozaj čudujem. Ale nezabijem celý čas vašou postavou, chcem upozorniť, že, áno, ochranári varovali pred nedostatkami Vodného diela Gabčíkovo, lebo to dielo má aj svoje negatívne dôsledky. Vy ste prevzali od Enelu toto dielo. Po rokoch, čo Enel čerpal čisté peniažky, dá sa povedať v predvečer toho, keď treba investovať. Mnohí si myslia, že ste to prevzali, aby ste uľahčili práve tomuto Enelu, pretože komaltovanie dna, pred ktorým varovali ochranári vždy, ktoré sa dodnes, ktoré dodnes tiká ako časovaná bomba, tým komaltovaním dna sa Enel zapodievať teda nemusí. Oni čerpali len peniaze, my budeme ťažiť milióny ton bahna a som zvedavý, keďže je to kontaminované bahno, kde ho v tejto našej utešenej slovenskej krajine umiestnite, pán minister. Zobrali ste od Enelu bez toho, že by zaplatil jedno euro, túto časovanú bombu a prenesiete, už teraz máte v rozpočte obrovské výdaje na Vodné dielo Gabčíkovo – Nagymaros, a to vôbec nehovorím teraz o pánovi Bžánovi, hoci po vašom prejave má človek dojem, že... (Prerušenie vystúpenia časomerom.)
Kollár, Boris, predseda NR SR (2021-10-27):
Prosím, prezentujme sa a hlasujeme. (Hlasovanie.) Prítomných 136 poslancov, za 97, zdržalo sa 38, nehlasoval 1. Uvedený návrh sme schválili.
Zmajkovičová, Renáta, podpredsedníčka NR SR (2013-06-21):
S faktickými poznámkami na vystúpenie pána poslanca deväť poslancov. Uzatváram možnosť prihlásiť sa s faktickou poznámkou a budeme faktické poznámky až po hlasovaní o 11.00 hod. (Reakcia z pléna.) No pretože to je deväť faktických krát dva, takže o 11.00 hod. (Reakcie z pléna.) Pán poslanec, vyhlásila som prestávku, budeme pokračovať o 11.00 hod. hlasovaním. (Prestávka.) (Po prestávke.)
T. Cabaj, podpredseda NR SR: (2010-06-10):
Pristúpime k druhému čítaniu o vládnom návrhu zákona o poskytovaní dotácie na kompenzáciu strát spôsobených nepriaznivou poveternostnou udalosťou, ktorú možno prirovnať k prírodnej katastrofe, prírodnou katastrofou alebo mimoriadnou udalosťou . Vládny návrh zákona má parlamentnú tlač 1549, spoločná správa výborov má tlač 1549a. Poprosím ministra pôdohospodárstva Slovenskej republiky Vladimíra Chovana, aby vládny návrh zákona odôvodnil.
Sulík, Richard, poslanec NR SR (2012-04-04):
Sľubujem. (Potlesk.)
Laššáková, Jana, podpredsedníčka NR SR (2013-12-12):
Pán minister, poďakoval vám pán poslanec (Potlesk v sále.) V poradí tretiu otázku položil pán poslanec Richard Vašečka ministrovi školstva, vedy, výskumu a športu Slovenskej republiky Dušanovi Čaplovičovi a otázka znie: „Vážený pán minister, aké bude vaše rozhodnutie vo veci šlabikára po stretnutí pracovnej komisie?“ Pán minister, poprosím vás o odpoveď, ako aj o oznámenie ukončenia odpovede. Nech sa páči.
Suja, Miroslav, poslanec NR SR (2020-04-28):
Ďakujem za slovo, pán predsedajúci. Filip, ďakujem za skvelú analýzu. Videl som alebo nestihol si sa ekologickým témam povenovať, tak poviem, chýbalo mi to tam. Predpokladám, že by si sa vyjadril alebo nevyjadril, že ti chýbajú nejaké veci v programovom vyhlásení vlády. Ďalej ma mrzí, že je tu s nami pán minister, ktorého sa to dotýka, ale ani pri mojom vystúpení, ani pri tvojom vôbec absolútne nereaguje, ja si myslím, že práve on by mal zareagovať na naše vystúpenia, a nie tu sedieť, ako keby bol úplne niekde inde a duchom neprítomný. Pán minister, ma to... (Prerušenie vystúpenia predsedajúcim.)
Jurinová, Erika, podpredsedníčka NR SR (2014-05-15):
Prepáčte, panie kolegyne, kolegovia, prosím vás, majte strpenie. Kolega je v rozprave, tak ho nechajte, nech môže dohovoriť v kľude.
Kremský, Peter, poslanec NR SR (2021-10-21):
Pán predseda, prosím, aby ste upozornili pána Kotleba, že tiež má mať nasadené rúško. (Reakcie z pléna.)
Kamenický, Ladislav, poslanec NR SR (2021-11-02):
Ďakujem pekne. Pán Matovič, ja žasnem. Snažil som sa skutočne konštruktívne k tomuto vystúpiť, nemal som k tomu nejaké zásadné pripomienky, ale vy musíte útočiť za každú cenu. Ja vám poviem jednu vec. Je to veľmi jednoduché. Pošlite nejakého človeka urobiť nejaký nákupný košík dnes, nech opíše ceny základných potravín a urobte to za rok a pol. Však to je jedinú vec, čo som vlastne navrhoval. A ja sa pýtam, či tie základné ceny nebudú zaokrúhlené na päťcentovky a desaťcentovky. Vy tu počítate nejaké, viem, že do štyroch rohlíkov dokážete napočítať, to viem, ale vy si všimnite, že tie ceny reálne stúpajú. To nieže vy musíte strašiť ľudí, tie reálne stúpajú. Takže ja neviem, o čom tu hovoríte. Skúste aspoň raz zareagovať ako človek so vzdelaním, že poviete na to, že nebude to tak... (Prerušenie vystúpenia predsedajúcim.)
M. Lukša, poslanec: (2009-06-23):
Predseda Národnej rady Slovenskej republiky rozhodnutím č. 1097 z 5. mája 2009 pridelil návrh Výboru Národnej rady Slovenskej republiky pre financie, rozpočet a menu. Uvedený výbor prerokoval predmetný návrh s odporúčaním pre Národnú rada Slovenskej republiky s návrhom vysloviť súhlas. Výbor ma poveril za spoločného spravodajcu výboru. Ďakujem.
Poliačik, Martin, poslanec NR SR (2017-12-12):
Ďakujem pekne, pán predsedajúci. V súlade s § 73 zákona o rokovacom poriadku som bol určený Výborom Národnej rady pre vzdelávanie za spravodajcu k tomuto návrhu zákona. Predkladám informáciu k tomuto návrhu. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov tak na strane ministerstva financií, ako aj na strane Národnej rady. Vychádzajúc z oprávnení, ktoré pre mňa ako spravodajcu vyplývajú z § 73 v rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor pre vzdelávanie, vedu, mládež a šport, ktorý zároveň má byť gestorským výborom. Odporúčam, aby predmetný návrh zákona v druhom čítaní výbory prerokovali do 26. januára 2018 a gestorský výbor do 29. januára 2018. Prosím, pán predsedajúci, otvorte všeobecnú rozpravu. Ďakujem.
Blanár, Juraj, podpredseda NR SR (2021-11-03):
S faktickou pán poslanec Kamenický.
K. Tóthová, poslankyňa: (2002-06-20):
Preto, pán predsedajúci, prosím, aby sme pokračovali v tomto bode.
Pellegrini, Peter, predseda NR SR (2015-02-03):
Prezentujme sa a hlasujme o pridelení návrhu výborom a určení gestorského výboru, ako aj lehoty na jeho prerokovanie. (Hlasovanie.) Prítomných 140 poslancov, za hlasovalo 108, proti boli 4, zdržalo sa 27 poslancov, 1 nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Panie poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasenie termínu jeho prerokovania v druhom čítaní. Navrhujem, aby sme tento vládny návrh zákona, tlač 1395, prerokovali dnes 3. februára o 14.00 hodine. Prosím, prezentujme sa a hlasujme o tomto mojom návrhu. (Hlasovanie.) Prítomných 139 poslancov, za hlasovalo 86, proti bolo 18, zdržalo sa 35. Konštatujem, že sme určili termín prerokovania tohto návrhu. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi Národnej rady tak, ako sme si to pred chvíľkou určili. Teraz poprosím spravodajcu pána poslanca Ladislava Kamenického, aby uvádzal hlasovanie o 20. bode programu, ktorým je druhé čítanie o vládnom návrhu zákona, ktorým sa mení a dopĺňa zákon č. 129/2010 Z. z. o spotrebiteľských úveroch (tlač 1266). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1266.)
Grausová, Natália, poslankyňa NR SR (2018-01-30):
Ďakujem ti, pán kolega Schlosár, veľmi dobre si to povedal a chcem povedať, že úlohou vlády Slovenskej republiky – bojím sa povedať, že slovenskej vlády, tak poviem vlády Slovenskej republiky, pretože to často nie je vláda Slovenska – úlohou prvoradou je zabezpečiť prácu Slovákom, občanom Slovenskej republiky. A to všetko ostatné je už úplne, úplne okrajové. Pokiaľ bude čo len pár, čo len jeden človek nezamestnaný na území Slovenskej republiky, jeden Slovák, jeden občan Slovenskej republiky, nemá vláda právo volať cudzincov. Ďakujem.
Ježík, Jozef, poslanec NR SR (2018-10-24):
Ďakujem. Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď, dajte, prosím, o tom hlasovať.
Grendel, Gábor, podpredseda NR SR (2022-03-24):
Pán poslanec Svrček má doplňujúcu otázku, nech sa páči.
Paška, Pavol, predseda NR SR (2014-07-01):
...ale budeme hlasovať o návrhu nehlasovať dnes. Dobre? Čiže váš návrh bude nehlasovať dnes. (Hlasovanie.) 135 prítomných, 53 za, 7 proti, 73 sa zdržalo, 2 nehlasovali. Váš návrh sme neschválili. Ešte tam bol procedurálny návrh od pána poslanca Hlinu.
Brocka, Július, poslanec NR SR (2014-11-26):
Čiže budem pokračovať v pozmeňováku po hlasovaní?
Paška, Pavol, predseda NR SR (2012-08-01):
Ďakujem pekne. Budeme hlasovať najprv o návrhu pána poslanca Viskupiča a potom budeme hlasovať o návrhu programu 5. schôdze. Takže prezentujeme sa a hlasujeme najprv o návrhu pána poslanca Viskupiča. (Hlasovanie.) 109 prítomných, 31 za, 74 proti, 3 sa zdržali, 1 nehlasoval. Návrh sme neschválili. Budeme teraz hlasovať o návrhu programu 5. schôdze tak, ako ste ho dostali v pozvánke. Hlasujeme. (Hlasovanie.) 114 prítomných, 81 bolo za, 19 proti, 14 sa zdržalo. Schválili sme program 5. schôdze. Budeme teraz o ňom rokovať, je to návrh na voľbu generálneho riaditeľa Rozhlasu a televízie Slovenska , parlamentná tlač má číslo 163. Chcem vás informovať, že som do začiatku rokovania o tomto bode programu dostal návrh skupiny poslancov, aby po tom, ako prebehne prednesenie návrhov a prebehne rozprava, sme vykonali voľbu riaditeľa Rozhlasu a televízie Slovenska tajným hlasovaním. O tom, samozrejme, budeme ešte hlasovať, predtým ako vykonáme samotnú voľbu, po skončení rozpravy. Poprosím pána... Pani Vášáryová, procedurálny návrh? Nech sa páči.
Záhumenský, Marian, poslanec NR SR (2014-05-15):
Ďakujem pekne. Veľmi krátko. Ja chcem poďakovať ešte raz všetkým tým, ktorí korektne pristúpili k tomuto zákonu, predložili veľmi korektné pozmeňujúce návrhy. Je vidno, že s tým zákonom pracovali a že venovali mu veľa času, pretože ten zákon je dôležitý. Som presvedčený o tom, že tento zákon pomôže slovenským poľnohospodárom a poľnohospodárom všeobecne, pomôže aj vlastníkom pôdy, tým pádom pomôže Slovensku, a preto chcem všetkých poprosiť o jeho podporu. Ďakujem pekne.
Laššáková, Jana, podpredsedníčka NR SR (2014-07-02):
Príjemné dobré ráno, vážené panie poslankyne, páni poslanci, otváram šiesty rokovací deň 36. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali Milan Géci, Augustín Hambálek, Rudolf Chmel, Tibor Lebocký. Na zahraničnej pracovnej ceste je poslankyňa Národnej rady Eva Horváthová. Podľa schváleného programu pristúpime k prvému čítaniu o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1051, návrh na jeho pridelenie na prerokovanie výborom je v rozhodnutí č. 1048. Pán minister životného prostredia Peter Žiga, prosím vás, aby ste návrh zákona uviedli. Nech sa páči, máte slovo.
V. Veteška, podpredseda NR SR: (2004-10-22):
D. Bollová, poslankyňa: Ďakujem pekne. Pán predsedajúci, pán minister, vážení skalní kolegovia, ktorí ste vydržali až doteraz, chcela by som vyjadriť len niekoľko poznámok k predkladanému zákonu. Napriek tomu, že klub poslancov KSS mal i má zásadné výhrady voči náplni práce ústavu, ktorá nesúvisí s jeho názvom, napriek tomu, že nesúhlasíme hoci s obmedzenými odmenami správnej rady, sme ochotní tento zákon podporiť s podmienkou prijatia nášho pozmeňujúceho návrhu. Jeden z dôvodov tohto návrhu je i výkaz o činnosti ústavu od 1. 1. 2004 do 1. 10. 2004 uverejnený v čerstvom štvrťročníku Pamäť národa z obdobia 2004 na stranách 44 až 46, kde na strane 44 je počet žiadateľov o sprístupnenie dokumentov v tomto roku 1 217, počet vybavených žiadostí na strane 46 je 182. Za 9 mesiacov je to približne 20 vybavených žiadostí mesačne. A napr. v januári tohto roku ústav vybavil 5 žiadostí. Pretože nie je známy počet jeho pracovníkov, nemožno posúdiť ich pracovné vyťaženie napr. za uvedený mesiac január, keď bolo vybavených 5 žiadostí. Ale celkove, keby sme neboli dostali dnes ten štvrťročník, tak vôbec nikto nevie, čo vlastne tento Ústav pamäti národa robí. Dovoľte mi preto podať tento pozmeňujúci návrh. Pozmeňujúci návrh k predkladanému vládnemu návrhu zákona, ktorým sa mení zákon č. 553/2002 Z. z. o sprístupnení dokumentov o činnosti bezpečnostných zložiek štátu 1939 – 1989 a o založení Ústavu pamäti národa a o doplnení niektorých zákonov (zákon o pamäti národa) v znení zákona č. 110/2003 Z. z. (tlač 787). Po prvé. „Za čl. I sa vkladá nový čl. II, ktorý znie: „Vláda Slovenskej republiky poveruje riaditeľa Ústavu pamäti národa predložiť Národnej rade Slovenskej republiky dvakrát za kalendárny rok, t. j. na marcovej a septembrovej schôdzi Národnej rady Slovenskej republiky, správu o činnosti Ústavu pamäti národa.“.“ Odôvodnenie. Ústav pamäti národa je zriadený vládou Slovenskej republiky, schválený Národnou radou Slovenskej republiky a financovaný zo štátneho rozpočtu Slovenskej republiky. Po druhé. „Doterajší čl. II sa označí ako čl. III.“ To je celý pozmeňujúci návrh, prosím, keby ste ho pri prerokúvaní, resp. pri hlasovaní podporili. Ďakujem.
Remiášová, Anna, poslankyňa NR SR (2020-11-03):
Vážený pán predsedajúci, vážené panie poslankyne, vážení páni poslanci, dovoľte mi ako spoločnej spravodajkyni výborov informovať vás o výsledku prerokovania predmetného poslaneckého návrhu zákona vo výboroch v druhom čítaní. Národná rada svojím uznesením pridelila návrh zákona na prerokovanie: ústavnoprávnemu výboru, výboru pre verejnú správu a regionálny rozvoj, výboru pre obranu a bezpečnosť a výboru pre ľudské práva a národnostné menšiny ako gestorskému výboru. Určené výbory návrh prerokovali a zhodne ho odporúčali schváliť s pripomienkami. Poslanci, ktorí nie sú členmi určených výborov, neoznámili gestorskému výboru žiadne stanoviská. Pozmeňujúce návrhy, ktoré vyplynuli z uznesení výborov sú uvedené v IV časti spoločnej správy. Gestorský výbor odporúča hlasovať o pozmeňujúcich návrhoch spoločne a tieto schváliť. Na základe rokovania výborov a rozpravy v gestorskom výbore, gestorský výbor odporúča návrh zákona schváliť v znení pozmeňujúcich návrhov uvedených v spoločnej správe. Pán predsedajúci, otvorte, prosím, rozpravu.
Laššáková, Jana, podpredsedníčka NR SR (2014-12-12):
Pani poslankyňa Šípošová, nech sa páči.
Pellegrini, Peter, poslanec NR SR (2022-05-03):
Ďakujem veľmi pekne. Panie poslankyne, páni poslanci, ďakujem vám za vaše konštruktívne faktické poznámky, pretože naozaj som sa svojím vystúpením chcel dotknúť toho, že pri tomto bode by sme mali byť schopní v Národnej rade komplexnej, odbornej debaty, pretože ten bod, to nie je možné poňať len tak, že teraz je to o Ficovi alebo nie je Ficovi. Tu ide o vážnu vec, kedy Národná rada má rozhodnúť, že vydá jedného z poslancov Národnej rady do rúk systému, o ktorom priamo tu z úst predsedu parlamentu počula, že systém nefunguje. A táto Národná rada by mala dnes diskutovať nie o Robertovi Ficovi, ale vôbec o podstate celého toho problému a takto som sa snažil ja aj nastaviť to vystúpenie a som veľmi rád, že aj kolegovia s faktickými poznámkami ukázali, že dá sa o tejto veci veľmi odborne, veľmi rozumne, bez emócií diskutovať a naozaj hľadať všetky tie nuansy tohto celého problému, že to nejde len o to, že tu niekto sa ide vyvŕšiť na opozičnom poslancovi, ktorého neznáša, tak ako to prezentujú niektorí alebo väčšina koaličných poslancov. Ja chcem vrátiť naspäť tú debatu. Tu nejde len teraz o jedného poslanca, tu ide o vážnu vec, ktorá sa podľa, od ktorej sa bude odvíjať aj budúcnosť tejto krajiny. A ja som sa nádejal, že Národná rada je schopná odbornej diskusie. A kolegom z opozície ďakujem za veľmi konštruktívne faktické poznámky. Ale ak ste si vypočuli tých dvoch facebookových chlapcov, Žiaka zo SaS a toho mladého Stančíka z OĽANO, ktorí žijú len na Facebooku a v živote toho ešte veľa nedosiahli, tak, žiaľ, musím povedať, že Národná rada, ak tu budú sedieť takíto ľudia, akých sem dotiahlo OĽANO a, žiaľ, aj časť SaS, tak Národná rada nebude schopná do budúcna diskutovať o zásadných veciach v hodnotových v otázkach a to je záhuba pre Slovenskú republiku a to ma mrzí ešte viacej, ako toto divadlo, ktoré tu dnes vláda a vládna koalícia predstavuje. Ďakujem pekne.
Zmajkovičová, Renáta, podpredsedníčka NR SR (2012-05-09):
Pán poslanec Mihál, ja som vás vtedy nevidela na tabuli, keď som uzatvorila možnosť. Boli, bol? Nie, budem korektná. Nech sa páči, máte slovo.
Uhrík, Milan, poslanec NR SR (2016-04-20):
Ďakujem. Pani poslankyňa Dubačová, počúval som váš príhovor, škoda, že sa to na konci zvrhlo na takú ideologickú tortúru, už keď tam začali tie slová rýdzo humanistické princípy a podobné veci. Ja sám som absolvoval stáž v Turecku, možno to neuveríte, ale bolo to práve práca s postihnutými ľuďmi, kde sme sa týždeň starali o postihnutých ľudí. V tomto máte pravdu, musím uznať, je to vizitka krajiny, vizitka charakterov, ako sa dokážu správať k ľuďom, ktorí sú od nich slabší a ktorí sú odkázaní na pomoc. Treba si však ale dávať pozor, aby takéto niečo neprešlo k citovému vydieraniu, napríklad skrz tých hendikepovaných ľudí, citovému vydieraniu, ktoré povedie k podpore nejakých zahraničných mimovládnych organizácií alebo ploštíc, nazvime to, ktoré sem importujú ideológiu, hovoria nám, čo máme robiť, ako máme myslieť, ako keby sme my sami boli nejaké opice, ktoré nedokážu ani rozmýšľať. Vaša premisa o jednoduchých riešeniach je čisto z dialektického hľadiska, samozrejme, nesprávna. Neviem, prečo všetci majú akúsi averziu voči jednoduchým riešeniam. Isteže, dajú sa veci robiť aj zložito, aby sme dokázali našu vzdelanosť, ale nemyslím si, že to je správna cesta, za každú cenu robiť všetko zložito. Koniec koncov tak sa to robí teraz a vidíte, kam to smeruje, kam to ide. A úplne na záver si dovolím na vás otázku, môžete, nemusíte odpovedať zaujímalo by ma, koho volil ten váš kamarát z Píseckej ulice, či mu teda máme poďakovať, alebo nie. Ďakujem. (Potlesk.)
V. Veteška, podpredseda NR SR: (2003-12-03):
Nech sa páči, pán poslanec. B. Opaterný, poslanec: Ďakujem za slovo, pán predsedajúci. Vážení kolegovia, vážené kolegyne. Výbor Národnej rady Slovenskej republiky pre hospodárstvo, privatizáciu a podnikanie v súlade s § 79 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky podáva Národnej rade Slovenskej republiky ako gestorský výbor spoločnú správu výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 435/2000 Z. z. o námornej plavbe v druhom čítaní. Národná rada Slovenskej republiky uznesením č. 536 z 22. októbra 2003 pridelila vládny návrh zákona, ktorým sa mení a dopĺňa zákon č. 435/2000 Z. z. o námornej plavbe na prerokovanie v druhom čítaní vo výboroch do 30 dní a v gestorskom výbore do 31 dní od jeho prerokovania v prvom čítaní na schôdzi Národnej rady Slovenskej republiky, a to Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárstvo, privatizáciu a podnikanie. Ako gestorský výbor určila Výbor Národnej rady Slovenskej republiky pre hospodárstvo, privatizáciu a podnikanie na prerokovanie a schválenie spoločnej správy výborov. Iné výbory Národnej rady Slovenskej republiky návrh zákona neprerokovali. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, v určenej lehote neoznámili gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 435/2000 Z. z. o námornej plavbe odporúčali Národnej rade Slovenskej republiky schváliť výbory, ktorým bol pridelený, a to nasledovne: Ústavnoprávny výbor Národnej rady Slovenskej republiky prerokoval návrh zákona 19. novembra 2003 a uznesením č. 319 odporučil Národnej rade Slovenskej republiky návrh zákona schváliť so zmenami a doplnkami. Výbor Národnej rady Slovenskej republiky pre hospodárstvo, privatizáciu a podnikanie  prerokoval návrh 20. novembra 2003 a uznesením č. 204 odporučil Národnej rade Slovenskej republiky návrh zákona schváliť so zmenami a doplnkami. Z uznesení výborov Národnej rady Slovenskej republiky uvedených pod bodom III tejto správy vyplývajú štyri pozmeňujúce a doplňujúce návrhy. Výbor Národnej rady Slovenskej republiky pre hospodárstvo, privatizáciu a podnikanie ako gestorský výbor podľa § 79 ods. 4 písm. e)  rokovacieho poriadku odporúča Národnej rade Slovenskej republiky o bodoch 1 až 4 hlasovať spoločne a odporúča ich schváliť. Ďalej gestorský výbor na základe stanovísk výborov v súlade s § 79 ods. 4 a § 83  rokovacieho poriadku odporúča Národnej rade Slovenskej republiky  vládny návrh zákona, ktorým sa mení a dopĺňa zákon č. 435/2000 Z. z. o námornej plavbe, schváliť. Súčasne výbor poveril spoločného spravodajcu predložiť Národnej rade Slovenskej republiky spoločnú správu výborov o výsledku prerokovania návrhu zákona a poveril ho právomocami podľa § 79 ods. 5 rokovacieho poriadku. Ďakujem za slovo, pán predsedajúci, a prosím vás, aby ste otvorili rozpravu.
Glváč, Martin, podpredseda NR SR (2019-04-02):
Ďakujem. Dávam slovo spoločnému spravodajcovi z výboru pre financie a rozpočet poslancovi Adamčíkovi, aby informoval Národnú radu o výsledku rokovania výboru o tomto návrhu zákona a aby odôvodnil návrh a stanovisko gestorského výboru. Nech sa páči.
Vaľová, Jana, poslankyňa NR SR (2015-09-18):
Ďakujem veľmi pekne. Viete, pán poslanec Brocka, ja sa často zamýšľam... (Ruch v sále). Môžem vás poprosiť, pán poslanec, aby ste ma nevyrušovali, ja som vás nevyrušovala. Buďte taký láskavý. Ďakujem. A hovorím k vám, pán poslanec. Pán poslanec Brocka, stále rozprávate o tom, že máme nejaké marketingové ťahy. Ja si myslím, že sú to normálne opatrenia, veď príspevok vlastne, lebo vianočný príspevok je tu už niekoľko rokov, a boli ste aj vo vláde a ste ho nezrušili, nechali ste to isté opatrenie, ktoré máme my, pretože ste vedeli, že je naozaj funkčné. Ja vám chcem niečo povedať. Možno to, čo vy navrhujete, že zvýšme jednorazovo alebo zvýšme rodičovský príspevok, viete, my na to ideme inou filozofiou. Je možno mnoho ľudí, ktorí nechcú pracovať a rodili by možno iba deti. Tak tým keby sme začali zvyšovať príspevky, neviem, či by sme tie deti od 0 do 17 rokov uchránili od chudoby. Neviem, či sa by vôbec tie peniaze dostali k tým deťom. Ale my na to ideme úplne inou filozofiou. My na to ideme cez zamestnanosť, pretože sme zvýšili súbeh, zvýšili sme súbeh v hmotnej núdzi so zamestnaním, aby sme zvýšili aj životnú úroveň. Včera sme pridávali na materské škôlky, aby aj mladé mamičky dostali z 230 na 280 eur, a teda mladá rodina, aby teda tí rodičia mali možnosť aj ísť do práce, ako sme hovorili, aby aj tie ženy si mohli budovať nejakú svoju pracovnú pozíciu a kariéru. A práve takýmito opatreniami ideme, aby sme zvyšovali a aby sme odstraňovali, ako vy ste prečítali v tej tabuľke, že od 0 do 17, tú chudobu, ale aby sme zvyšovali aj zamestnanosť a určitú životnú úroveň. Možno by bolo možné a dobré povedať, aké opatrenia ste urobili, ale to už je, to už je, ako vy hovoríte, stará pesnička, ale vždycky si ju treba pripomínať. A ja ešte by som chcela možno povedať aj jednu vec, že čokoľvek urobíme, aj keď sme dali príspevok jednorazový pri narodení dieťaťa, tak ste kričali, že aké je to nesystémové, aké je to protiústavné. Takisto ste ho nezrušili, lebo ste zistili, že je, že je potrebný pre tie mladé rodiny... (Prerušenie vystúpenia časomerom.)
P. Hrušovský, predseda NR SR: (2005-05-13):
A k tomu, že sa neviete dohodnúť. Prosím vás pekne, nehovorte, že to KDH alebo že to neschopný minister nedokázal zvládnuť, to nie. Ale vieme s tým žiť. A ja si myslím, že je to všetko na škodu tých, o ktorých nám najviac ide. A tých, pani poslankyňa, ste niekoľkokrát spomínali aj vy. To sú tí, ktorí budú v budúcnosti niesť zodpovednosť za nás, za túto krajinu. Ďakujem pekne.
Laurenčík, Milan, podpredseda NR SR (2020-07-24):
Na vaše vystúpenie evidujem tri faktické poznámky. Nech sa páči, pán Juraj Gyimesi.
Vetrák, Milan, poslanec NR SR (2021-04-01):
Ďakujem pekne. Pán poslanec Suja, máte pravdu, ono najmä z hľadiska opozičného poslanca to vôbec nevyzerá dobre, keď je nastavený určitým spôsobom a potom zrazu tu predkladatelia chýbajú, úplne si rozumieme. Ja, ono niekedy človek naozaj pri tej poslaneckej práci je to zložité, najmä keď potrebuje určité zmeny prekonzultovať s ministrami, ak prípadne budete v budúcnosti raz aj koaličným poslancom, tak, tak, tak veľmi rýchlo to zistíte a nie je to, nie je to jednoduché to všetko zladiť, čiže to je prvá vec. Druhá vec, ja som v pozícii, kedy ten pozmeňujúci návrh by som mal prečítať tak, ako bol podaný na organizačné oddelenie, a ja nemôžem si dovoliť pána Laurenčíka ísť vyškrtnúť na organizačné oddelenie, viete, že tiež to, to ako keby som hlasoval za iného, tak nebudem niekoho vyškrtávať. Čiže to len na vysvetlenie. A pánovi Kočišovi, no áno, tých opatrení je viacej a jedna, ktoré vylepšia parkovanie v Bratislave, a jedno z nich je aj zavedenie tohto, tejto odťahovej služby. Ďakujem pekne aj za príspevky v rozprave.
Jurinová, Erika, podpredsedníčka NR SR (2014-05-28):
Ďakujem, pán spravodajca. Otváram rozpravu. Do rozpravy som dostala prihlášky za klub SDKÚ – DS pán poslanec Viliam Novotný, za klub KDH pán poslanec Ivan Uhliarik a ďalej je do rozpravy prihlásená Eva Horváthová z klubu Obyčajných ľudí a nezávislé osobnosti. Dávam slovo prihlásenému, prvému prihlásenému rečníkovi, pánovi poslancovi Novotnému.